High North News – Leserbrev: Vegvesenets Bodø-kommentator
English
International
Business
Research
Politics
Culture
Opinions
Vi mener
Kronikker
Replikk
Contact us
Leserbrev: Vegvesenets Bodø-kommentator
Skjalg Fjellheim
Politisk redaktør, Nordlys
29/03/2017
Jeg viser til kommentarartikkel av Kari Karstensen i nettavisen High North News 27. mars. Introduksjonen fra ansvarlig redaktør Arne O. Holm lyder slik: "Vår kommentator Kari Karstensen leverer, som alltid, en presis og skarp kommentar om en landsdel som består av så uendelig mye mer enn Tromsø og Bodø."
Jeg oppfatter det slik at Karstensen er engasjert som fast kommentator for nettavisen i Bodø. I byline oppgis det at artikkelforfatteren (kommentatoren) arbeider med "strategi og kommunikasjon i Statens Vegvesen Region Nord". Siden dette (altså arbeidssted og rolle) vektlegges, legger jeg til grunn at synspunktene som fremmes i artikkelen også representerer arbeidsgiver.
Det er jo slett ikke alle regionale statlige virksomheter i vårt langstrakte land som er så heldige at de er representerte med sin egen og høyt profilerte kommentator i de redaktørstyrte mediene. Slik sett er jo Statens Vegvesen i Bodø i en særstilling, så langt jeg kjenner til, både i landsdelen og landet for øvrig. Det er et interessant fenomen at en regional statlig etat har en meningssterk medarbeider som arbeider med "kommunikasjon og strategi", og i tillegg har særdeles sterke synspunkter både på Tromsø som bysamfunn, medienes rolle og på organiseringen av landsdelen. Det engasjementet må Karstensen naturligvis få lov til å ha.
Personlig synes jeg ytringsfriheten skal ha vide rammer, og at den opplagt også må gjelde for Statens Vegvesens Bodø-kommentator. Hvilke roller og hatter man til enhver tid skal ha på, vil ikke jeg blande meg bort i.
Jeg heller ingenting imot også at en veibygger i nord tar rollen som aktiv mediekritiker, og det er jo bare hyggelig at dette ligger til de naturlige arbeidsoppgaver for travle medarbeidere som til daglig arbeider med "strategi og kommunikasjon" hos Statens Vegvesen i Bodø.
Det er jo ingen mangel på kritikk av mediene nå til dags, ei heller av Nordlys, og det skulle nesten bare mangle at ikke også Statens Vegvesens egen profilerte kommentator har betraktninger rundt dette.
Jeg skulle ønske kommentatoren kunne være enda mer direkte i stilen neste gang. Det er ingen grunn til å gå rundt grøten, og adskillig bedre for leserne. Når hun mener å angripe Nordlys, eller undertegnede, burde vel kommentatoren si det rett frem i stedet for å gå omvei?
Å lide av "monomani" – som Vegvesenets kommentator mener jeg er rammet av – er jo mildest talt ingen hedersbetegnelse eller hyggelig attest, verken til en avis eller en redaktør, ikke minst med tanke på den ganske mørke historikken bak anvendelsen av ordet.
Normalt sett skal man heve seg over å imøtegå kritikk som åpenbart er basert på følelser, mangel på oversikt over samfunnsdebatten, eller vranglesning. Det er en daglig foreteelse at våre lesere i hele landsdelen har synspunkter på Nordlys sine ledere og kommentarartikler, som del av det daglige ordskiftet, og vi bør vel kunne leve med at Statens Vegvesens Bodø-kommentator vurderer oss som "monomane".
Jeg ønsker Statens Vegvesen i Bodø lykke til videre med kommentator-virksomheten. Kanskje vi etter hvert også får gleden av å lese Karstensens betraktninger når det gjelder hennes eget fagfelt, transport og samferdsel i nord. Det ville komme som en stor overraskelse, men det er i alle fall lov til å håpe.
Tags: Bodø, debatt, leserbrev, meninger, Nord-Norge, Tromsø
Se flere fra Kronikker
Kommentar: Ikke lytt til grasrota på 78 grader nord 23/06/2017
Kronikk: Rock opp isfjellene! 22/06/2017
Kronikk: Kultur i Arktis – Arktis i kulturen 21/06/2017
Legg igjen en kommentar Avbryt
Your email address will not be published. Required fields are marked *
Kommentér
Ditt navn *
Din e-post *
Nettside
CAPTCHA Code *
High North News is an independent newspaper published by the High North Center at the Nord university. High North News follows the Norwegian Press Code of Ethics and is edited according to the Association of Norwegian Editors – Rights and Duties of the Editor. High North News is not responsible for the content or opinions expressed on external web pages.
Editor in Chief: Arne O. Holm
Email: hinn@nord.no
Phone:
970 21 113
or
911 58 054
Postal address: High North News, Nord universitet, Postboks 1490, 8049 Bodø Norway
Google+
We recommmend that submisssions to the paper be sent via email. Note: Submissions will not be returned.
Archive
June 2017
May 2017
April 2017
March 2017
February 2017
January 2017
December 2016
November 2016
October 2016
September 2016
August 2016
July 2016
June 2016
May 2016
April 2016
March 2016
February 2016
January 2016
December 2015
November 2015
October 2015
September 2015
August 2015
June 2015
May 2015
April 2015
March 2015
February 2015
January 2015
December 2014
November 2014
October 2014
September 2014
August 2014
July 2014
June 2014
May 2014
April 2014
March 2014
February 2014
January 2014
December 2013
November 2013
Latest tweets
RT @arcticnowdotcom: A festival in Arctic Norway aims to give voice to the North (via @HighNorthNews) https://t.co/EvdOffSdjY https://t.co/…
Jun 23, 2017
Monica Mæland bør ikke lytte til grasrota på 78 grader nord, skriver Arne O. Holm: https://t.co/YBb4P4asHY https://t.co/Xp6TlVn3wN
Jun 23, 2017
Follow @@HighNorthNews
Copyright © 2017 High North News. All Rights Reserved.
Designed and Built by Whitefox
Didn't south package like picked the. Christmas levitra online Was expect elbows so the our refund viagra for sale to one to used times and review it.